3. ΝΟΜΟΣ 677 της 15/17 Οκτ. 1915 Περί αναστολής εφ’ ωρισμένον χρόνον της ισχύος όλων ή τινων των διατάξεων των εργατικών νόμων εν περιπτώσει επιστρατεύσεως. Άρθρον μόνον.-Εν περιπτώσει γενικής ή μερικής επιστρατεύσεως, επιτρέπεται όπως, δια Β.Δ/τος, προκαλουμένου υπό του υπουργού της Εθνικής Οικονομίας μετ’ απόφασιν του υπουργικού συμβουλίου, αναστέλληται εφ’ ωρισμένον χρόνον η ισχύς όλων ή τινων των διατάξεων του υπ’ αριθ. 281 νόμου περί σωματείων και των εις την αρμοδιότητα του υπουργείου της Εθνικής Οικονομίας υπαγομένων εργατικών νόμων, ως και των εις εκτέλεσιν τούτων εκδοθέντων Β.Δ/των δι’ όλον το Κράτος ή κατά τόπους, δι’ όλας τας κατηγορίας των εις αυτούς υπαγομένων επαγγελμάτων ή τινας αυτών. Προ της εκδόσεως του κατά την προηγουμένην παράγραφον Δ/τος προκαλείται γνωμοδότησις της κατά το άρθρ. 6 του νόμ. ΓπΛΒ΄ (υπ’ αριθ. 3932), ως ούτος ετροποποιήθη δια του νόμου υπ’ αριθ. 215 (τόμ. 13), επιτροπής. Μέχρι της κανονικής εκλογής των αιρετών μελών της επιτροπής ταύτης του Ανωτάτου Συμβουλίου Εργασίας, δύνανται να διορισθούν ταύτα υπό του υπουργού της Εθνικής Οικονομίας, λαμβανομένων δύο εκ των εν τω Συμβουλίω αντιπροσώπων των εργατών και δύο εκ των βιομηχάνων. Η ούτω δια Β.Δ/των διδομένη αναστολή δύναται να εκτείνηται το πολύ μέχρι τριών μηνών πέραν της λήξεως της επιστρατεύσεως. Το Β.Δ/μα της αναστολής δύναται ν’ ανακληθή δια Β.Δ/τος και προ της λήξεως της προθεσμίας της αναστολής. Η ισχύς του νόμου τούτου άρχεται από της εις την Εφημερίδα της Κυβερνήσεως δημοσιεύσεώς του. 